laion/Wikipedia-Exotic huggingface dataset:
দেওয়ান মোহাম্মদ ইদ্রিস

দেওয়ান মোহাম্মদ ইদ্রিস (মার্চ ১৯২০-১০ ফেব্রুয়ারি ১৯৯০) ছিলেন বাংলাদেশি রাজনীতিবিদ। তিনি তৎকালীন ঢাকা-২০ আসনের সংসদ সদস্য ছিলেন। দেওয়ান মোহাম্মদ ইদ্রিস তৎকালীন ব্রিটিশ ভারতের ঢাকা জেলার সাভার উপজেলার আশুলিয়া থানার জিরাবো গ্রামে ১৯২০ সালের মার্চ মাসে জন্মগ্রহণ করেন। পিতা নজর আলী দেওয়ান এবং মাতা জয়গুন্নেছার ৭ সন্তানের মধ্যে প্রথম সন্তান দেওয়ান মো: ইদ্রিস। তার পিতামহের নাম মাধু দেওয়ান এবং প্রপিতামহ ছিলেন বাবর আলী দেওয়ান। বাবর আলী দেওয়ানের বাবার নাম ছিলো তালেবর আলী দেওয়ান। তালেবর আলী দেওয়ানের বাবার নাম একাব্বর আলী দেওয়ান। দেওয়ান মোহাম্মদ ইদ্রিস আশুলিয়া প্রাথমিক বিদ্যালয়ে শিক্ষাজীবন শুরু করে পঞ্চম শ্রেণি ভর্তি হন জিরাবো প্রাথমিক বিদ্যালয়ে। ১৯১৪ সালে প্রতিষ্ঠিত ধামরাই হার্ডিঞ্জ সরকারি উচ্চ বিদ্যালয় ও কলেজ ভর্তি হন ষষ্ঠ শ্রেণিতে। পরবর্তীকালে সাভারের অধরচন্দ্র উচ্চ বিদ্যালয় থেকে মেট্রিকুলেশন পাশ করেন। তিনি ঢাকার জগন্নাথ কলেজে পড়াশোনা করেন। ১৯৫৫ সালে টেকনাফে আনসার অ্যাডজুট্যান্ট হিসেবে যোগদান করে ১৯৬০ সালে সরকারি চাকরি থেকে পদত্যাগ করেন। ১৯৬১ সালে জিরাবো উচ্চ বিদ্যালয় প্রতিষ্ঠা করেন। ১৯৭২ সালে নিজ জমিতে জিরাবো গ্রামে একটি কলেজ প্রতিষ্ঠা করেন। দেওয়ান মোহাম্মদ ইদ্রিস ১৯৪৩ সালে প্রথম ইউনিয়ন পরিষদের প্রেসিডেন্ট নির্বাচিত হয়ে ১৯৪৩ থেকে ১৯৮৮ সাল পর্যন্ত ৪৫ বছর চেয়ারম্যান হিসেবে দায়িত্ব পালন করেন। ১৯৬৫ সালে তিনি প্রাদেশিক পরিষদের নির্বাচনে সাভার-ধামরাই আসন থেকে অংশগ্রহণ করেন। ১৯৬৯ সালে কৃষকবিরোধী সূর্যাস্ত আইন (নির্দিষ্ট সময়ের মধ্যে খাজনা না দিলে জমির মালিকানা সরকার গ্রহণ করবে) বাতিলের জন্য সাবেক মন্ত্রী ক্যাপ্টেন আব্দুল হালিমের সঙ্গে নেতৃত্ব দেন। তিনি ১৯৭০ সালে প্রাদেশিক পরিষদ নির্বাচনে অংশগ্রহণ করেন ন্যাপ মোজাফ্ফরের প্রার্থী হিসেবে সাভার আসন থেকে কুঁড়েঘর প্রতীক নিয়ে প্রতিদ্বন্দ্বিতা করেন। ১৯৭৩ সালের প্রথম জাতীয় সংসদ নির্বাচনে তিনি সাভার আসনে বাংলাদেশের প্রথম সংসদ নির্বাচনে ন্যাপ মোজাফ্ফরের প্রার্থী হিসেবে প্রতিদ্বন্দ্বিতা করেন। ১৯৭৯ সালের দ্বিতীয় জাতীয় সংসদ নির্বাচনে তিনি বিএনপির মনোনয়নে তৎকালীন ঢাকা-২০ আসন থেকে প্রথমবারের মতো সংসদ সদস্য নির্বাচিত হন তিনি। দেওয়ান মোহাম্মদ ইদ্রিস ১৯৭১ সালে জিরাবো ও আশুলিয়ায় মুক্তিযোদ্ধাদের জন্য ক্যাম্প পরিচালনা ও প্রশিক্ষণ প্রদান করেন। দেওয়ান মোহাম্মদ ইদ্রিস ১৯৫৭ সালে সালেহা খাতুনকে বিয়ে করেন তিনি (সালেহা খাতুন) ২২ মে ২০১৩ সালে মৃত্যুবরণ করেন। এই দম্পতীর ৬ সন্তানের মধ্যে সাবেক সংসদ সদস্য ডা. দেওয়ান মোহাম্মদ সালাউদ্দিন বাবু, দেওয়ান মো: মঈনউদ্দিন বিপ্লব, দেওয়ান মো: মহিউদ্দিন বিকাশ এবং তিন মেয়ে- শামীমা ইয়াসমিন মিনি (মৃত্যু-২০ অক্টোবর ২০১১), শামীমা পারভীন খুকু, শামীমা নাজনীন নাজু। দেওয়ান মোহাম্মদ ইদ্রিস ১০ ফেব্রুয়ারি ১৯৯০ সালে সাভার উপজেলার আশুলিয়া থানার জিরাবো গ্রামে হার্ট অ্যাটাকে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  দেওয়ান সালাউদ্দিন বাবু (২০২১)। বাবার ছায়ায় বেড়ে ওঠা। বাংলাদেশ: প্রকৃতি। পৃষ্ঠা ২৬৪। আইএসবিএন 9789844440401।
ভবানীগঞ্জ ইউনিয়ন

ভবানীগঞ্জ ইউনিয়ন নামে বাংলাদেশে মোট ২টি ইউনিয়ন রয়েছে। যথা: ভবানীগঞ্জ ইউনিয়ন, বাগমারা (রাজশাহী জেলা) (বর্তমানে পৌরসভা) ভবানীগঞ্জ ইউনিয়ন, লক্ষ্মীপুর সদর (লক্ষ্মীপুর জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
খাপছাড়া (কাব্যগ্রন্থ)

খাপছাড়া হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ কাব্যগ্রন্থ। এটি ১৯৩৭ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ এই গ্রন্থটি রাজশেখর বসু (পরশুরাম)-কে উৎসর্গ করেন। "রবীন্দ্রনাথের শিশুকাব্য"। দৈনিক যুবকণ্ঠ। ২০২০-০৭-২৯ তারিখে মূল থেকে আর্কাইভ করা। সংগ্রহের তারিখ ২০২০-০৭-৩১।  বাংলা সাহিত্যের ইতিবৃত্ত, ড. দুুুলাল চক্রবর্তী, জুুলাই - ২০০৭, বাণী বিতান। "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-৩১।  "খাপছাড়া - উৎসর্গ, ১ | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-৩১।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: খাপছাড়া rabindra-rachanabali.nltr.org
জুবাইদা জালাল খান

জুবাইদা জালাল খান একজন পাকিস্তানি মহিলা রাজনীতিবিদ, শিক্ষাবিদ ও সমাজকর্মী। তিনি ইমরান খান মন্ত্রীসভার প্রতিরক্ষা উৎপাদন মন্ত্রী‌। তিনি ২০১৮ সালের ২০ আগস্ট থেকে প্রতিরক্ষা উৎপাদন মন্ত্রণালয়ের দায়িত্বের রয়েছেন। ২০০২ সালে পাকিস্তান মুসলিম লীগ (কিউ) প্লাটফর্মে অনুষ্ঠিত সাধারণ নির্বাচনে সফলভাবে প্রতিদ্বন্দ্বিতা করার পরে তিনি প্রধানমন্ত্রী শওকত আজিজের মন্ত্রিসভায় শীর্ষস্থানীয় মহিলা মন্ত্রীর পদে জাতীয় খ্যাতি এবং জনপ্রিয়তা লাভ করেন। ২০০২-২০০৭ পর্যন্ত তিনি পাকিস্তানের শিক্ষা মন্ত্রণালয়ের মন্ত্রী ছিলেন। ২০০৮ সালে পাকিস্তান মুসলিম লীগ (কিউ) প্লাটফর্মে নির্বাচন করে পরাজিত হন। জাতীয় রাজনীতি থেকে পাঁচ বছরের সংক্ষিপ্ত বিরতির পরে তিনি পাকিস্তান মুসলিম লীগে (এন) যোগ দিয়েছিলেন। কিন্তু কিরণ হায়দারের পক্ষে সরে দাঁড়িয়েছিলেন, যিনি ২০১৩ সালের সাধারণ নির্বাচন থেকে সফলভাবে নিজের আসনটি ধরে রেখেছিলেন, যদিও তিনি নিজেকে পাকিস্তান মুসলিম লীগের একজন নারী নেতা হিসাবে ধরে রেখেছেন। ১৯৮৮ সালে প্রধানমন্ত্রী নওয়াজ শরীফের নেতৃত্বে মধ্য-ডানপন্থি পাকিস্তান মুসলিম লীগে (পিএমএল) যোগদানের পরে তার রাজনৈতিক সক্রিয়তা শুরু হয়েছিল; তবে ২০০০ সালে দলের অসন্তুষ্ট গ্রুপের সাথে তিনিও দল থেকে বেরিয়ে যান। তিনি ২০০২ সালে অনুষ্ঠিত পাকিস্তানের সাধারণ নির্বাচনে সফলভাবে প্রতিদ্বন্দ্বিতা করেছিলেন, তিনি এনএ–২৭২ আসন থেকে ৪৪,১৭৭ ভোট পেয়েছিলেন। ২০০২ সালে তিনি শিক্ষামন্ত্রী পদে নিয়োগ পান এবং প্রধানমন্ত্রী জাফরুল্লাহ জামালির মন্ত্রিসভার অংশ হিসাবে রাষ্ট্রপতি পারভেজ মোশাররফের নিকট শপথ নেন। পরে তিনি শওকত আজিজ মন্ত্রিসভায়ও শিক্ষামন্ত্রীর দায়িত্ব পালন করেছেন। ২০০৮ সালের জালাল খান সিদ্ধান্ত নেন যে পাকিস্তান মুসলিম লীগের (কিউ) মনোনয়নে তিনি নির্বাচনে যাবেন না। তিনি স্বতন্ত্র প্রার্থী হিসেবে এনএ-২৭২ আসনে অংশগ্রহণ করেন, কিন্তু ৩৩,৫৬৪ ভোট পেয়ে বেলুচিস্তান আওয়ামী পার্টির ইয়াকুব বিজাঞ্জোর নিকট পরাজিত হন। ২০১৩ সালে জুবাইদা জালাল পিএমএল (এন) প্রার্থী নওয়াজ শরীফের প্রধানমন্ত্রীত্বের প্রস্তাবকে সমর্থন করেছিলেন। নওয়াজ শরীফের সাথে বৈঠকে জালাল নওয়াজ শরীফের নেতৃত্বের প্রতি পূর্ণ আস্থা রেখে, পাকিস্তান মুসলিম লীগে (এন) যোগদানের ঘোষণা দিয়েছিলেন। ২০১৮ সালে জুবাইদা জালাল বেলুচিস্তান আওয়ামী পার্টিতে (বিএপি) যোগ দিয়ে সফলভাবে নির্বাচনে প্রতিদ্বন্দ্বিতা করেছিলেন। বিএপির সাথে পিটিআই সরকার জোটের পরে তিনি ইমরান খানের ফেডারেল মন্ত্রিসভায় প্রতিরক্ষা উৎপাদন মন্ত্রী পদে যোগদান করেন। "Zubaida Jalal"। Express Tribune Election Cell (ExTEC)। ১৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।  Ihtasham ul Haque (২৪ নভেম্বর ২০০২)। "Jamali, cabinet take oath: PPP, PML-N abstain from ceremony"। Dawn area studies, 2002। সংগ্রহের তারিখ ১২ জুলাই ২০১৩।  Amir Wasim (১৯ ফেব্রুয়ারি ২০০৮)। "Heavyweights knocked out"। Dawn, 2008। সংগ্রহের তারিখ ১২ জুলাই ২০১৩।  KASHIF ABBASI/ZAIN-UL-ISLAM (১৬ এপ্রিল ২০১৩)। "Can female candidates equally win on general seats?"। Pakistan Times, 2008। সংগ্রহের তারিখ ১২ জুলাই ২০১৩।  Saleem, Muhammad (২৮ মার্চ ২০১৩)। "Zubaida Jalal from Balochistan joins PML-N"। Business recorder। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।
মার্টিন হ্যানলি

মার্টিন অ্যান্ড্রু হ্যানলি (ইংরেজি: Martin Hanley; জন্ম: ১০ নভেম্বর, ১৯১৮ - মৃত্যু: ২ জুন, ২০০০) কেপ প্রদেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও বর্ডার দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মার্টিন হ্যানলি। ১৯৩৯-৪০ মৌসুম থেকে ১৯৫৩-৫৪ মৌসুম পর্যন্ত মার্টিন হ্যানলি’র প্রথম-শ্রেণীর খেলোয়াড়ী জীবন চলমান ছিল। জীবনের কিছুটা সময় স্মরণশক্তি হারালেও কর্মময় জীবন অতিবাহিত করেছিলেন তিনি। অফ স্পিন বোলার ছিলেন। নিউল্যান্ডসের পরিচিত মাঠে পরিচিতি পাওয়া অ্যাথল রোয়ানের তুলনায় বেশ জোড়ালোভাবে বলকে বাঁক খাওয়াতে পারতেন। মার্টিন হ্যানলি নিচেরসারির ডানহাতি ব্যাটসম্যান ও ডানহাতি অফ-ব্রেক বোলার হিসেবে খেলতেন। বিশ্বযুদ্ধ পরবর্তী সময়ে ওয়েস্টার্ন প্রভিন্সের অন্যতম তারকা খেলোয়াড় ছিলেন তিনি। প্রথম মৌসুমেই ইস্টার্ন প্রভিন্স ও নর্থ ইস্টার্ন ট্রান্সভালের বিপক্ষে খেলায় যথাক্রমে ১১ ও ১২ উইকেট দখল করেছিলেন। ১৯৫২-৫৩ মৌসুমে স্বর্ণালী সময় অতিবাহিত করেন। ৪৯ উইকেট নিয়ে ওয়েস্টার্ন প্রভিন্সকে ২১ বছরের মধ্যে প্রথম কারি কাপের শিরোপা আনয়ণে প্রধান ভূমিকা রাখেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মার্টিন হ্যানলি। ১ জানুয়ারি, ১৯৪৯ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। জর্জ মানের নেতৃত্বাধীন ইংরেজ দলের বিপক্ষে খেলেন। এ সিরিজের তৃতীয় টেস্টে নিজস্ব একমাত্র খেলায় অংশ নিয়েছিলেন। টাফটি মান ও অ্যাথল রোয়ানের পর দলের তৃতীয় স্পিন বোলার ছিলেন তিনি। খেলায় তিনি একটিমাত্র উইকেট লাভ করেছিলেন। পরের খেলায় লেগ স্পিনার ফিশ মার্কহামকে তার স্থলাভিষিক্ত করা হয়। তার ভ্রাতৃষ্পুত্র রুপার্ট হ্যানলি দক্ষিণ আফ্রিকার উপর আন্তর্জাতিক নিষেধাজ্ঞাকালীন সময়ে অন্যতম সেরা ফাস্ট বোলার হিসেবে পরিগণিত হয়েছিলেন। ১৯৮৩-৮৪ মৌসুমে লরেন্স রো’র নেতৃত্বাধীন ওয়েস্ট ইন্ডিজ একাদশের বিপক্ষে দুইটি চারদিনের খেলায় অংশ নিয়েছিলেন। ব্যক্তিগত জীবনে বিবাহিত ছিলেন তিনি। বিশপকোর্টে নিজগৃহে আকস্মিকভাবে হৃদযন্ত্রক্রীয়ায় আক্রান্ত হন। ২ জুন, ২০০০ তারিখে ৮১ বছর বয়সে কেপ প্রদেশের কেপ টাউন এলাকায় মার্টিন হ্যানলি’র দেহাবসান ঘটে। মৃত্যুকালে স্ত্রী ও তিন পুত্র সন্তান রেখে যান। "Martin Hanley"। www.cricketarchive.com। সংগ্রহের তারিখ ২০১২-০১-০৯।  "Scorecard: South Africa v England"। www.cricketarchive.com। ১৯৪৯-০১-০১। সংগ্রহের তারিখ ২০১২-০১-০৯।  ওয়েন উইন ফ্রাঙ্ক নিকোলসন এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে মার্টিন হ্যানলি (ইংরেজি) ক্রিকেটআর্কাইভে মার্টিন হ্যানলি (সদস্যতা প্রয়োজনীয়) (ইংরেজি)
বাংলাদেশ রপ্তানি প্রক্রিয়াকরণ এলাকা কর্তৃপক্ষ

বাংলাদেশ রপ্তানি প্রক্রিয়াকরণ এলাকা কর্তৃপক্ষ বা বেপজা বাংলাদেশের রপ্তানি প্রক্রিয়াকরণ অঞ্চলসমূহের নিয়ন্ত্রণকারী সংস্থা। বিনিয়োগ আকর্ষণ, পণ্যের বৈচিত্র্যায়নের মাধ্যমে রপ্তানি বৃদ্ধি, কর্মসংস্থান সৃষ্টি প্রভৃতি উদ্দেশ্যে বাংলাদেশে রপ্তানি প্রক্রিয়াকরণ (বা প্রক্রিয়াজাতকরণ) অঞ্চলগুলির যাত্রা শুরু হয়। বর্তমানে দেশের বিভিন্ন প্রান্তে সরকারি উদ্যোগে স্থাপিত ৮টি রপ্তানি প্রক্রিয়াকরণ অঞ্চল প্রতিষ্ঠালগ্ন থেকে কাঙ্ক্ষিত লক্ষ্য অর্জনে নিরলসভাবে কাজ করে যাচ্ছে। বাংলাদেশ রপ্তানি প্রক্রিয়াকরণ এলাকা কর্তৃপক্ষ বাংলাদেশের প্রধানমন্ত্রীর কার্যালয়ের অধীনে পরিচালিত একটি স্বায়ত্বশাসিত সংস্থা। প্রতিষ্ঠালগ্ন থেকেই সংস্থাটি “এশিয়ার সর্বাপেক্ষা নিম্ন ব্যয়ের উৎপাদন ক্ষেত্র” হিসেবে পরিচিতি নিয়ে দেশী-বিদেশী বিনিয়োগ আকর্ষণে সফলতার সাথে দীর্ঘ পথ অতিক্রম করেছে। বর্তমানে বিশ্বব্যাপী বাংলাদেশ রপ্তানি প্রক্রিয়াকরণ এলাকা কর্তৃপক্ষ বিনিয়োগের সুবর্ণভূমি হিসেবে প্রশংসিত হচ্ছে। শুধু তাই নয়, বাংলাদেশের রপ্তানি প্রক্রিয়াকরণ অঞ্চলসমূহ এখন বিশ্ব বাজারে একটি মার্কা এবং বাংলাদেশ রপ্তানি প্রক্রিয়াকরণ এলাকা কর্তৃপক্ষ এখন দেশের একটি অন্যতম সফল সংস্থা। আদমজী রপ্তানি প্রক্রিয়াকরণ অঞ্চল, সিদ্ধিরগঞ্জ, নারায়ণগঞ্জ ঈশ্বরদী রপ্তানি প্রক্রিয়াকরণ অঞ্চল, ঈশ্বরদী, পাবনা উত্তরা রপ্তানি প্রক্রিয়াকরণ অঞ্চল, সোনারায়, নীলফামারী কর্ণফুলী রপ্তানি প্রক্রিয়াকরণ অঞ্চল, উত্তর পতেঙ্গা, চট্টগ্রাম কুমিল্লা রপ্তানি প্রক্রিয়াকরণ অঞ্চল, কুমিল্লা চট্টগ্রাম রপ্তানি প্রক্রিয়াকরণ অঞ্চল, দক্ষিণ হালিশহর, চট্টগ্রাম ঢাকা রপ্তানি প্রক্রিয়াকরণ অঞ্চল, সাভার, ঢাকা মংলা রপ্তানি প্রক্রিয়াকরণ অঞ্চল, মংলা, বাগেরহাট মীরসরাই অর্থনৈতিক অঞ্চল, মীরসরাই, চট্টগ্রাম যশোর রপ্তানি প্রক্রিয়াকরণ এলাকা, যশোর পটুয়াখালি রপ্তানি প্রক্রিয়াকরণ এলাকা, পটুয়াখালী রংপুর রপ্তানি প্রক্রিয়াকরণ এলাকা, রংপুর "Meghna Group to build two economic zones"। The Daily Star। ১২ মে ২০১৫। সংগ্রহের তারিখ ১ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বেপজা'র ওয়েবসাইট
তোমোহিরো তানাকা (মিশ্র মার্শাল আর্টস শিল্পী)

তোমোহিরো তানাকা হলেন একজন জাপানি মিশ্র মার্শাল আর্টস শিল্পী। তিনি লাইটওয়েট বিভাগে অংশ নিয়েছিলেন। পুরুষ মিশ্র মার্শাল আর্টস শিল্পীদের তালিকা "Tomohiro Tanaka"। Sherdog। অক্টোবর ২১, ২০১৪ তারিখে মূল থেকে আর্কাইভ করা।  "Tomohiro Tanaka"। mixedmartialarts.com। অক্টোবর ২১, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ৩১, ২০২০।  তোমোহিরো তানাকা-এর পেশাদার এমএমএ রেকর্ডসমূহ–শারডগ থেকে মিশ্র মার্শাল আর্টস ডট কমে তোমোহিরো তানাকা ওয়েব্যাক মেশিনে আর্কাইভকৃত ৬ অক্টোবর ২০১৪ তারিখে
ইউজো তাতেশি

ইউজো তাতেশি হলেন একজন জাপানি মিশ্র মার্শাল আর্টিস শিল্পী। পুরুষ মিশ্র মার্শাল আর্টস শিল্পীদের তালিকা "Yuzo Tateishi"। Sherdog। অক্টোবর ৩১, ২০১৪ তারিখে মূল থেকে আর্কাইভ করা।  "Yuzo Tateishi"। mixedmartialarts.com। অক্টোবর ৩১, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ৩১, ২০২০।  ইউজো তাতেশি-এর পেশাদার এমএমএ রেকর্ডসমূহ–শারডগ থেকে মিশ্র মার্শাল আর্টস ডট কমে ইউজো তাতেশি ওয়েব্যাক মেশিনে আর্কাইভকৃত ২৭ অক্টোবর ২০১৪ তারিখে
খান মোহাম্মদ ইসরাফিল

খান মোহাম্মদ ইসরাফিল খোকন বাংলাদেশের ঢাকা জেলার রাজনীতিবিদ, শিল্পপতি ও তৎকালীন ঢাকা-১৩ আসনের সাবেক সংসদ সদস্য। খান মোহাম্মদ ইসরাফিল ঢাকা জেলার ধামরাই উপজেলায় জন্মগ্রহণ করেন। খান মোহাম্মদ ইসরাফিল ঢাকা জেলা জাতীয় পার্টির সাধারণ সম্পাদক ও পার্টির চেয়ারম্যান জি এম কাদেরের উপদেষ্টা। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন ঢাকা-১৩ আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "গণসংযোগে নেমেছেন মনোনয়ন প্রত্যাশীরা"। ডিবিসি নিউজ। ২৬ জুলাই ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২০।
লি গ্র্যান্ট

লি গ্র্যান্ট (জন্ম লিওভা হাস্কেল রোজেনস্টাল; ৩১ অক্টোবর ১৯২০-এর দশকের মাঝামাঝি সময়) হলেন একজন মার্কিন অভিনেত্রী ও পরিচালক। তিনি তার অভিনীত প্রথম চলচ্চিত্র ডিটেকটিভ স্টোরি (১৯৫১) চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি দ্য ল্যান্ডলর্ড (১৯৭০), শ্যাম্পু (১৯৭৫) ও ভয়েজ অব দ্য ডেমড (১৯৭৬) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে আরও তিনটি একাডেমি পুরস্কারের মনোনয়ন লাভ করেন এবং শ্যাম্পু চলচ্চিত্রের জন্য একটি পুরস্কার অর্জন করেন। তিনি ১৯৬৪ সালে দ্য মেইডস নাটকে অভিনয় করে শ্রেষ্ঠ অভিনেত্রী বিভাগে ওবিই পুরস্কার অর্জন করেন। তিনি পেটন প্লেস (১৯৬৫-১৯৬৬) টিভি ধারাবাহিকের ৭১টি পর্বে অভিনয় করেন। টেলিভিশনে তার কাজের জন্য তিনি সাতটি এমি পুরস্কারের মনোনয়ন হতে দুইটি পুরস্কার অর্জন করেন। ১৯৮৬ সালে তিনি ডাউন অ্যান্ড আউট ইন আমেরিকা প্রামাণ্যচিত্র পরিচালনা করেন, যা যৌথভাবে শ্রেষ্ঠ প্রামাণ্য চলচ্চিত্র বিভাগে একাডেমি পুরস্কার অর্জন করে এবং একই বছর তিনি নোবডিস চাইল্ড-এর জন্য ডিরেক্টরস গিল্ড অব আমেরিকা পুরস্কার লাভ করেন। লি গ্র্যান্টের জন্মনাম লিওভা হাস্কেল রোজেনস্টাল। তিনি নিউ ইয়র্ক সিটির ম্যানহাটনে জন্মগ্রহণ করেন। তার জন্মদিন ৩১ অক্টোবর হলেও তার জন্মের বছর অমীমাংসিত। ধারণা করা হয় তা ১৯২৫ থেকে ১৯৩১ সালের মধ্যে হবে, তবে তার জনশুমারি, ভ্রমণের উপাত্ত ও ছাড়পত্র অনুসারে তার জন্মের বছর ১৯২৫ বা ১৯২৬ হতে পারে, অন্যদিকে গ্র্যান্টের ভাষ্যমতে তার পেশাদার কর্মজীবন শুরু ও অস্কারের মনোনয়নের সময় অনুসারে তিনি ১৯২৭ সালে জন্মগ্রহণ করেছিলেন। তার মাতা উইটিয়া (বিবাহপূর্ব হাস্কেল) একজন অভিনেত্রী ও শিক্ষিকা ছিলেন এবং পিতা আব্রাহাম ডব্লিউ. রোজেনস্টাল আবাসন ব্যবসায়ী ও শিক্ষাবিদ ছিলেন। তার পিতা নিউ ইয়র্ক সিটিতে এক পোলীয় ইহুদি অভিবাসী দম্পতির ঘরে জন্মগ্রহণ করেন, এবং মাতা রুশ ইহুদি অভিবাসী ছিলেন। তাদের পরিবার ম্যানহাটনের পার্শ্ববর্তী হ্যামিলটন হাইটসের ৭০৬ রিভারসাইড ড্রাইভে বসবাস করত। বিভিন্ন সূত্রে জন্ম তারিখের ভিন্নতা দেখা যায়। একটি সূত্রে উল্লেখ করা হয়েছে ৯৬, এবং অপর একটি সূত্রে উল্লেখিত হয়েছে ৯৮। রবার্টস, জেরি (৫ জুন ২০০৯)। Encyclopedia of Television Film Directors, স্কেয়ারক্রো প্রেস, ১ম সংস্করণ, Amazon Digital Services, Inc; ASIN: B009W3C7E8 কাট্‌জ, এপরাইম (১৯৯৮)। The Film Encyclopedia, হার্পার পেরেনিয়াল, পৃষ্ঠা ৫৫২; আইএসবিএন ০-০৬-২৭৩৪৯২-X "Lee Grant said yes to everything except mccarth"। ফরওয়ার্ড। সংগ্রহের তারিখ ৩১ জুলাই ২০২০।  "Lee Grant Biography (1927-)"। ফিল্ম রেফারেন্স। সংগ্রহের তারিখ ৩১ জুলাই ২০২০।  উইকিমিডিয়া কমন্সে লি গ্র্যান্ট সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে লি গ্র্যান্ট (ইংরেজি) ইন্টারনেট মুভি ডেটাবেজে লি গ্র্যান্ট (ইংরেজি) Lee Grant at the University of Wisconsin's Actors Studio audio collection দি ইন্টারভিউস: এন ওরাল হিস্ট্রি অব টেলিভিশন থেকে লি গ্র্যান্ট (ইংরেজি) ইউটিউবে Lee Grant on Valley of the Dolls, Being on the Hollywood Blacklist, and More ইউটিউবে Lee Grant winning an Oscar for Shampoo
সুরের পরশে

সুরের পরশে হল একটি জনপ্রিয় বাংলা চলচ্চিত্র যা পরিচালনা করেন চিত্র বসু। এই চলচ্চিত্রটি ২৮ জুন ১৯৫৭ সালে সানরাইজ ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অনুপম ঘটক। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, কালী ব্যানার্জী এবং অনুপ কুমার। উত্তম কুমার মালা সিনহা ছবি বিশ্বাস কালী ব্যানার্জী অনুপ কুমার জীবন বোস মাস্টার বাবুয়া অপর্ণা দেবী জীবন বোস নিতিশ মুখোপাধ্যায় পাহাড়ী সান্যাল "Surer Parashey on Moviebuff.com"। Moviebuff.com। সংগ্রহের তারিখ ২০২০-০৭-৩১।  Rajadhyaksha, Ashish; Willemen, Paul (২০১৪-০৭-১০)। Encyclopedia of Indian Cinema (ইংরেজি ভাষায়)। Routledge। আইএসবিএন 978-1-135-94318-9।  "Surer Parashey (1957)"। Indiancine.ma। সংগ্রহের তারিখ ২০২০-০৭-৩১।  Das, Monish K. (২০১৬-০৯-১৮)। "Pahari Sanyal"। Upperstall.com। সংগ্রহের তারিখ ২০২০-০৭-৩১।  ইন্টারনেট মুভি ডেটাবেজে সুরের পরশে (ইংরেজি)
মোহাম্মদ হাবিবউল্লাহ

মোহাম্মদ হাবিবউল্লাহ বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১৯ আসনের সংসদ সদস্য ছিলেন। মোহাম্মদ হাবিবউল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৯ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
ছবি ও গান

ছবি ও গান হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৮৪ সালে প্রকাশিত হয়। এটি রবীন্দ্রনাথের কাব্য রচনার "উন্মেষ পর্ব"-এর অন্তর্গত। মানবজীবনের হাসিকান্নার কাহিনী এই গ্রন্থের প্রধান উপজীব্য বিষয়। বাংলা সাহিত্যের ইতিবৃত্ত, ড. দুুুলাল চক্রবর্তী, জুুলাই - ২০০৭, বাণী বিতান। Foundation, Poetry (২০২০-০৭-৩১)। "Rabindranath Tagore"। Poetry Foundation (ইংরেজি ভাষায়)। সংগ্রহের তারিখ ২০২০-০৭-৩১।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ছবি ও গান rabindra-rachanabali.nltr.org
মোহাম্মদ আনোয়ার জঙ্গ তালুকদার

মোহাম্মদ আনোয়ার জং তালুকদার (মৃত্যু: ১৯৮৬) ছিলেন বাংলাদেশের একজন রাজনীতিবিদ। তিনি তৎকালীন ঢাকা-১৮ আসনের সংসদ সদস্য ছিলেন। আনোয়ার জং তালুকদার ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতা ইব্রাহীম তালুকদার, যিনি যিনি আশুলিয়া ইউনিয়নের প্রেসিডেন্ট ছিলেন। তার স্ত্রী সৈয়দা লুৎফুন নাহার। তার ছেলে তালুকদার মোহাম্মদ তৌহিদ জং মুরাদ বাংলাদেশ আওয়ামী লীগের ঢাকা-১৯ আসনের সাবেক সংসদ সদস্য। আনোয়ার জঙ্গ তালুকদার তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের পাকিস্তান জাতীয় পরিষদ নির্বাচনে বাংলাদেশ আওয়ামী লীগের প্রার্থী হিসেবে সাভার ও আশুলিয়া হতে জাতীয় পরিষদ সদস্য নির্বাচিত হয়েছিলেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১৮ আসন থেকে সংসদ সদস্য নির্বাচিত হন। আনোয়ার জঙ্গ তালুকদার ১৯৮৬ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাভারজুড়ে শুধুই মুরাদ জং"। www.prothom-alo.com। ২০১৩-০৪-২৭ তারিখে মূল থেকে আর্কাইভ করা। সংগ্রহের তারিখ ২০২০-০৭-৩১।
ডাব্লিউডাব্লিউই ওয়ালথ্রিওয়াহা

ডাব্লিউডাব্লিউই ওয়ালথ্রিওয়াহা(ডাব্লিউডাব্লিউই ولعوها)ডাব্লিউডাব্লিউই কর্তৃক পরিচালিত টেলিভিশন অনুষ্ঠান। যা আরব আমিরাতের ওএসএন স্পোর্টসতে প্রতি বৃহস্পতিবার রাত ৯:০০টায় প্রচারিত হতো। যা মানডে নাইট র এবং ফ্রাইডে নাইট স্ম্যাকডাউনের সংক্ষিপ্ত বিবরণ পাশাপাশি ডাব্লিউডাব্লিউই কুস্তিগীরদের বিশেষ সাক্ষাতকার প্রচার করে। অনুষ্ঠানের শিরোনাম "এটি আলোকিত করুন" এবং এটিই প্রথম ডাব্লিউডাব্লিউই অনুষ্ঠান যা মধ্য প্রাচ্য এবং উত্তর আফ্রিকার একচেটিয়াভাবে মূল এবং স্থানীয় উপাদানসমূূহ সামগ্রী উপস্থাপন করে। ২০১৮ সালের অক্টোবরে অনুষ্ঠানটি এমবিসি অ্যাকশনে সম্প্রচার শুরু করে। বর্তমান ডাব্লিউডাব্লিউই অনুষ্ঠানের তালিকা Thomas, Jeremy। "WWE Announces Details on Arabic Show 'Wal3ooha'"। 411Mania.com।  Thomas, Marc। "Details On New 'WWE Wal3ooha' Arabic Show, Stephanie McMahon Comments, Next WWE Network Collection"। Wrestlinginc.com।  "WWE Wal3ooha airs on MBC Action starting Oct. 22"। WWE (ইংরেজি ভাষায়)। সংগ্রহের তারিখ ২০১৯-০৫-২২।  WWE.com, Staff। "OSN and WWE announce exclusive new weekly Arabic show "WWE Wal3ooha""। WWE.com।
আবু মোহাম্মদ সাইদুর রহমান

আবু মোহাম্মদ সাইদুর রহমান বাংলাদেশ আওয়ামী লীগের রাজনীতিবিদ ও তৎকালীন ঢাকা-১ আসনের সংসদ সদস্য ছিলেন। আবু মোহাম্মদ সাইদুর রহমান ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
কাজী মোজাম্মেল হক

কাজী মোজাম্মেল হক বাংলাদেশ আওয়ামী লীগের রাজনীতিবিদ ও তৎকালীন ঢাকা-১৭ আসনের সংসদ সদস্য ছিলেন। কাজী মোজাম্মেল হক তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-১৭ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
শামীম মিসির

শামীম মিসির বাংলাদেশ আওয়ামী লীগের রাজনীতিবিদ ও তৎকালীন ঢাকা-১৫ আসনের সংসদ সদস্য ছিলেন। শামীম মিসির ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১৫ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৩ মার্চ ১৯৭৫"। সংগ্রামের নোটবুক। ১২ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০২৩।  দৈনিক সংবাদ, ৩ মার্চ ১৯৭৫ লেখক: অধ্যাপক ড. আবু সাইয়িদ,, অনুবাদক: শাহজাহান মৃধা বেনু (২০২২)। দিনলিপি বঙ্গবন্ধুর শাসন সময় ১৯৭৫ (বাংলা ভাষায়)। বাংলাদেশ: অনন্যা। পৃষ্ঠা ৭৯২। আইএসবিএন 9789849636564। উদ্ধৃতি শৈলী রক্ষণাবেক্ষণ: অচেনা ভাষা (link)
আব্দুর রউফ (ঢাকার রাজনীতিবিদ)

ডাঃ আব্দুর রউফ বাংলাদেশ জাতীয়তাবাদী দলের রাজনীতিবিদ ও চিকিৎসক যিনি তৎকালীন ঢাকা-১৭ আসনের সংসদ সদস্য ছিলেন। আব্দুর রউফ চিকিৎসক ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৭ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
নিয়ামত উল্লাহ

নিয়ামত উল্লাহ সাবু বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-১২ আসনের সাবেক সংসদ সদস্য। তিনি মৃত্যুবরণ করেছেন। নিয়ামত উল্লাহ ঢাকা জেলার সাভারের আমিনবাজার ইউনিয়নের বড়দেশী গ্রামে জন্মগ্রহণ করেন। নিয়ামত উল্লাহ ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১২ আসন থেকে সংসদ সদস্য নির্বাচিত হন। "নিয়ামত উল্লাহ"। দৈনিক প্রথম আলো। ২৪ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আ.লীগের প্রচারণা তুঙ্গে, উদ্বেগ উৎকণ্ঠায় বিএনপি"। দৈনিক যায়যায়দিন। ২২ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২০।